વર્ષ ૨૦૦૨માં ગોધરા રેલ્વે સ્ટેશન પર સાબરમતી એક્સપ્રેસ ટ્રેનના એસ-૬ કોચને આગ લગાડી ૫૯ નિર્દોષ કારસેવકોને જીવતા ભુંજી નાંખવાના જઘન્ય હત્યાકાંડ કેસમાં સ્પેશ્યલ કોર્ટે આજે આરોપી ઈમરાન શેરૂ અને ફારૂક ઉર્ફ ભાણો એમ ૨ આરોપીને દોષિત અને અન્ય ૩ આરોપીને નિર્દોષ જાહેર કર્યા હતા. પાછળથી સાંજે જાહેર કરેલા ચુકાદામાં સીટની સ્પેશ્યલ કોર્ટે દોષિત ઠરાવાયેલા બંને આરોપીઓ ઇમરાન ઘાંચી ઉર્ફે શેરૂ અને ફારૂક ઉર્ફે ભાણાને આજીવન કેદની આકરી સજા ફટકારી હતી, જયારે બાકીના ત્રણ આરોપીઓને નિર્દોષ ઠરાવી છોડી મૂકયા હતા. ઉલ્લેખનીય છે કે, આ કેસમાં અન્ય એક આરોપીનું ૨૦૧૭માં કેસ ચાલવા દરમ્યાન મૃત્યુ થયુ હતું.